Na temelju članka 30. stavka 2. Zakona o komunalnom gospodarstvu (''Narodne novine'' broj 68/18, 110/18 i 32/20) i članka 31. Statuta Općine Vidovec ("Službeni vjesnik Varaždinske županije", broj 20/21), Općinsko vijeće Općine Vidovec na svojoj 29. sjednici održanoj dana 29. ožujka 2021. donijelo je

**ODLUKU**

**o davanju** **prethodne suglasnosti na Opće uvjete isporuke**

**uslužne komunalne djelatnosti ukopa pokojnika unutar groblja u Vidovcu**

Članak 1.

Isporučitelju uslužne komunalne djelatnosti – ukopa pokojnika unutar groblja u Vidovcu - društvu ČISTOĆA d.o.o. iz Varaždina, Ognjena Price 13, OIB: 02371889218, daje se prethodna Suglasnost na Opće uvjete isporuke uslužne komunalne djelatnosti ukopa pokojnika unutar groblja u Vidovcu (u nastavku: Opći uvjeti) u dostavljenom tekstu.

Članak 2.

Društvo Čistoća d.o.o. iz Varaždina, kao Isporučitelju uslužne komunalne djelatnosti ukopa pokojnika unutar groblja u Vidovcu će nakon stupanja na snagu ove Odluke donijeti Opće uvjete u tekstu na koji je ovom Odlukom dana prethodna suglasnost.

Članak 3.

Opći uvjeti iz prethodnog članka ove Odluke objaviti će se u ''Službenom vjesniku Varaždinske županije“, na mrežnim stranicama Općine Vidovec i na oglasnoj ploči i mrežnim stranicama društva Čistoća d.o.o. iz Varaždina.

Članak 4.

Ova Odluka objaviti će se u ''Službenom vjesniku Varaždinske županije“ i stupa na snagu osmog dana od dana objave.

KLASA: 363-02/21-01/06

URBROJ: 2186/10-01/1-21-01

Vidovec, 29. ožujka 2021. godine

OPĆINSKO VIJEĆE OPĆINE VIDOVEC

 PREDSJEDNIK

 Zdravko Pizek